د پروان ولایت د افغانی سرې میاشتې نماینده ګۍ ریاست لومړی نمبر ګرځنده روغتیایی ټیم د سیاه گرد ولسوالۍ په لرو پرتو سیمو کې د روغتیایی خدمتونو د وړاندې کولو په حال کې دی! د پروان ولایت د افغانی سرې میاشتې نماینده ګۍ ریاست لومړی ګرځنده روغتیایی ټیم د سیاه گرد ولسوالۍ په لرو پرتو سیمو کې په وړیا ډول د هغو بیوزله وګړو روغتیا پالنه کوی چې په لرې پرتو سیمو کې روغتیایی مرکزونو ته لاس رسۍ نلری. نوموړی ګرځنده روغتیایی ټیم د تېرې یوې اونۍ په ترڅ کې ۲۱۵ تنه ناروغان معاینه (OPD)او په وړیا توګه یې دوا ورکړې چې په دې ډله کې ۲۸ ماشومانو او زنانه وو ته واکسین تطبیق کړی، ۷ تنه زخمیان یې پانسمان او تداوی کړی او ۱۷۵ تنو ناروغانو ته یې روغتیایی معلومات وړاندې کړې دی. همدارنګه د ټیم قابلې ډاکټرې MCH 45 تنه ناروغان معاینه کړې دی او د 25 تنو ماشومانو ته یې د خوار ځواکۍ ( سوء تغذیه) معاینات ترسره کړی دی چې په دې ډله کې یې ۵ تنه شدید سوء تغذی ماشومانو ته تغذی مواد هم ورکړې دی. د پروان ولایت د افغانی سرې میاشتې نماینده ګۍ ریاست د نشراتو مدیریت